**Egervár Község Önkormányzata**

**8913 Egervár, Vár u.2. Tel.: +36 30 3354 740 Fax:+36 92 564 014**

**e-mail:** [**polgarmester@egervar.hu**](mailto:polgarmester@egervar.hu) **KRID azonosító: 430929170**

**HIRDETMÉNY**

**lakossági fórum megtartásáról és partnerségi egyeztetés lefolytatásáról**

**A lakossági fórum és a partnerségi egyeztetés témája:** Egervár településrendezési eszközeinek módosítása

Egervár község helyi építési szabályzatát és szabályozási tervét módosítani szükséges, az Egervár Vár u. 2. szám alatt lévő Hivatali épület felújításának, és bővítésének megvalósítása érdekében. Az épület jelenleg is és a tervezett fejlesztést követően is meghaladja a helyi építési szabályzat által az építési övezetben előírt megengedett legnagyobb építménymagasság mértékét, illetve a szabályozási terv szerinti oldalkertben helyezkedik el a bővítésre szánt épületrész. A fejlesztés megvalósítása érdekében szükséges a helyi építési szabályzat és a szabályozási tervnek a vonatkozó övezeti besorolását, a beépítési magasságra vonatkozó előírását, valamint az építési helyre vonatkozó előírásokat módosítani.

A fenti módosítást a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI.8.) Kormányrendelet 32. § (6) alapján tárgyalásos eljárás keretében kívánjuk végrehajtani.

A Kormányrendelet 29/A. §-a és Egervár Község Önkormányzati Képviselő-testületének a partnerségi egyeztetés szabályairól szóló 5/2017. (IV.28.) önkormányzati rendelete alapján a településrendezési eszköz módosításáról - társadalmi bevonás keretében - a partnerségi egyeztetésben résztvevőket (partnereket) tájékoztatni kell.

**Tisztelt Partnerek!** **Tisztelt Lakosság!**

Egervár település helyi építési szabályzatának, valamint szabályozási tervének módosításához szükséges véleményezési dokumentáció elkészült, mellyel kapcsolatosan **lakossági fórumot tartunk**. A dokumentáció megtalálható Egervár község honlapján [www.egervar.hu](http://www.egervar.hu) honlapon, További menük menüpontban Partnerségi egyeztetés címszó alatt.

A lakossági fórum időpontja: **2022. február 28. 15 00 óra**

**A lakossági fórum megtartására** a veszélyhelyzettel összefüggő átmeneti szabályokról szóló 2021. évi XCIX. törvény 156. § és 157. § (1) bekezdés b) pontja, valamint (3) bekezdése alapján **kizárólag elektronikusan kerül sor.**  **Aki a fórumon részt szeretne venni, az erre vonatkozó igényét 2022. február 28-án de. 9 00 óráig előzetesen jelezze a polgármesternek e-mail, vagy telefon útján. A jelentkezők számának ismeretében fogunk döntést hozni az elektronikus összeköttetés „csevegés” formájáról, melyről minden érdeklődőt tájékoztatni fogunk.**

Továbbá tájékoztatom a Partnereket, hogy Egervár településrendezési eszközeinek módosításával kapcsolatban partnerségi egyeztetés keretében **2022. március 16-ig - névvel és címmel ellátott - javaslatot, észrevételt tehetnek papír alapon** (Gyerkó Gábor polgármester, Egervár Község Önkormányzata, 8913 Egervár, Vár u. 2.) vagy a polgarmester@egervar.hu e-mail címre küldve.

Együttműködésüket és segítségüket előre is köszönöm.

Egervár, 2022.február 21. Tisztelettel:

Gyerkó Gábor sk. Dr.Ürmösiné Kőmíves Eleonóra s.k.

polgármester jegyző